41. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ  ΕΜΠΟΡΙΟΥ Αριθ. 16400/3561 της 10 Αυγ./19 Σεπτ.  1977  (ΦΕΚ Β΄ 890, αναδημ. ΦΕΚ Β΄ 911/23  Σεπτ. 1977) Περί όρων και διατυπώσεων εξαγωγής οίνων εις Η.Π.Α. σύμφωνα με τις διατάξεις του άρθρ. 18 του Νόμ. 396/1976. Έχοντας υπόψη: 1.Τις διατάξεις του άρθρου 18 του Νόμου 396/1976 «περί Οινολογικών κατεργασιών και εμπορίας των Οίνων». 2.Τις ομοσπονδιακές διατάξεις περί οίνου και οινοπνεύματος της Αμερικανικής νομοθεσίας σύμφωνα με τις οποίες οίνοι με περιεκτικότητα αλκοόλης κατ’ όγκον κάτω του 15%, είναι σύμφωνοι με την Αμερικανική νομοθεσία. 3.Την από 10.2.1977 σχετική επιστολή της ενταύθα Πρεσβείας των Ηνωμένων Πολιτειών της Αμερικής από την οποία φαίνεται ότι δεν υπάρχει περιορισμός για την εισαγωγή εις την ανωτέρω χώρα οίνων γλυκών με περιεκτικότητα αλκοόλης κατ’ όγκον κάτω του 15%. 4.Τις ειδικές δυσμενείς συνθήκες για την εισαγωγή στις Ηνωμένες Πολιτείες της Αμερικής οίνων με περιεκτικότητα αλκοόλης κατ’ όγκον πάνω από 14%, όπως αυτές εκτίθενται στο αρ. 213/19.2.1977 έγγραφο του Εμπορικού (Μετά την σελ. 616,32) Σελ. 616,33 Τεύχος 671 Σελ.93 Προστασία Οίνου 16.Θ.γ.40-41 Συμβούλου της Ουάσιγκτων ελληνικής Πρεσβείας, προς το Ελληνικό Υπουργείο Εμπορίου, αποφασίζουμε: 1.«Ο κτηθείς αλκοολικός τίτλος» των οίνων που αναφέρονται στο άρθρο 3 παράγραφος 2 εδάφια α, β, και γ του νόμου 396/1976, επιτρέπεται να είναι ίσος ή μεγαλύτερος των 13º, 70 βαθμών, εφ όσον οι οίνοι αυτοί προορίζονται για εξαγωγή στις Ην. Πολιτείες της Αμερικής. 2.Προκειμένου να γίνει η παρασκευή για εξαγωγή των ανωτέρω οίνων, υποβάλλεται από τον ενδιαφερόμενο εξαγωγέα στις περιφερειακές Υπηρεσίες του Γενικού Χημείου του Κράτους και του Υπουργείου Γεωργίας, στην αρμοδιότητα των οποίων υπάγεται το Οινοποιείο που θα πραγματοποιήσει τη παρασκευή των οινών, σχετική αίτηση και υπεύθυνη δήλωση του Ν.Δ. 105/1969 περί της παρασκευής και εξαγωγής των ανωτέρω οίνων στην οποία θα αναφέρεται η ποσότητα του οίνου που θα παραχθή η χώρα προορισμού, ο κτηθείς αλκοολικός τίτλος του οίνου και ο χαρακτηρισμός αυτού στα πιστοποιητικά και τα λοιπά συνοδευτικά έγγραφα της εξαγωγής. 3.Οι ανωτέρω Υπηρεσίες χορηγούν τη σχετική έγκριση, μετά από τη σύνταξη κοινού πρακτικού, αντίγραφο δε αυτού και της υπευθύνου δηλώσεως του εξαγωγέα υποβάλλουν στις κεντρικές του Υπηρεσίες. Σε περίπτωση διαφωνίας των αρμοδίων τοπικών Υπηρεσιών αποφαίνονται από κοινού οι αντίστοιχες Κεντρικές Υπηρεσίες των Υπουργ. Οικονομικών και Γεωργίας. Προκειμένου περί οίνων ονομασίας, προελεύσεως, η παρασκευή τους σύμφωνα με τα ανωτέρω, γίνεται μόνο σε οινοποιεία που βρίσκονται μέσα στη καθορισμένη ζώνη ονομασίας προελεύσεως του οίνου. Η διαδικασία, εξαγωγής οίνων που αναφέρεται στα άρθρα 2 και 3 αυτής της αποφάσεως, θα ακολουθείται στο εξής και προκειμένου για εξαγωγές στη Σουηδία κάθε κατηγορίας οίνων των τύπων που αναφέρονται στο άρθρο 3 παράγραφος 2 εδάφια α, β, και γ του Νόμου 396/1976, καταργουμένου του άρθρου 4 της υπ’ αριθμ. 2401/442/28.1.1977 αποφάσεώς μας. Η απόφαση αυτή να δημοσιευθεί στην Εφημερίδα της Κυβερνήσεως 